
ΤΕΥΧΟΣ ΔΕΥΤΕΡΟ 


Αρ 


. Φύλλου 1660 


ΑΠΟΦΑΣΕΙΣ 

Αριθμ. ΔΦ2.1/2764 

Έγκριση δομής, λειτουργίας και αρμοδιοτήτων 
της Μονάδας Διασφάλισης Ποιότητας (ΜΟ.ΔΙ.Π.) 
του Αλεξάνδρειου Τεχνολογικού Εκπαιδευτικού 
Ιδρύματος Θεσσαλονίκης και του Εσωτερικού Συ¬ 
στήματος Διασφάλισης Ποιότητας (Ε.Σ.Δ.Π.) 

Η ΣΥΓΚΛΗΤΟΣ 

ΤΟΥ ΑΛΕΞΑΝΔΡΕΙΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΘΕΣΣΑΛΟΝΙΚΗΣ 
(συνεδρίαση 19/4/2018) 

Έχοντας υπόψη: 

Ι.Τις διατάξεις του ν. 3374/2005 (ΦΕΚ 189 Α72005) 
«Διασφάλιση της ποιότητας στην ανώτατη Εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων - Παράρτημα διπλώματος». 

2. Τις διατάξεις των άρθρων 14,28,29,64,66,71,72 και 
80 παρ. 22 (α) και (γ) του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποίη¬ 
ση των ανωτάτων εκπαιδευτικών ιδρυμάτων», (ΦΕΚ 195 
Α72011), όπως έχουν τροποποιηθεί και ισχύουν. 

3. Τις διατάξεις των άρθρων 7, 8,13, 83 παρ. 5 και 84 
παρ. 1, 8 του ν. 4485/2017 «Οργάνωση και λειτουργία 
της ανώτατης Εκπαίδευσης, ρυθμίσεις για την έρευνα 
και άλλες διατάξεις» (ΦΕΚ 114 Α72017). 

4. Την από 5-2-2007 πρώτη συνεδρίαση της Συνέλευ¬ 
σης του ΑΤΕΙΘ σχετικά με τη διεξαγωγή της διασφάλισης 
ποιότητας στα Ανώτατα Εκπαιδευτικά Ιδρύματα. 

5. Την από 28-6-2007 απόφαση της Συνέλευσης του 
ΑΤΕΙΘ «Συγκρότηση της Μονάδας Διασφάλισης Ποιό¬ 
τητας (ΜΟ.ΔΙ.Π) για τον συντονισμό και την υποστήριξη 
των διαδικασιών αξιολόγησης του Ιδρύματος». 

6. Την απόφαση της αριθμ. 10/19-4-2018 συνεδρίασης 
της Συγκλήτου του ΑΤΕΙΘ «Έγκριση δομής, λειτουργίας 
και αρμοδιοτήτων της Μονάδας Διασφάλισης Ποιότητας 
(ΜΟ.ΔΙ.Π.) του Αλεξάνδρειου Τεχνολογικού Εκπαιδευτι¬ 
κού Ιδρύματος Θεσσαλονίκης και του Εσωτερικού Συ¬ 
στήματος Διασφάλισης Ποιότητας (Ε.Σ.Δ.Π.)». 

7. Το γεγονός ότι με την παρούσα απόφαση δενπροκα- 
λείται δαπάνη σε βάρος του κρατικού προϋπολογισμού, 
αποφασίζει: 


Εγκρίνει τη δομή, λειτουργία και αρμοδιότητες της 
Μονάδας Διασφάλισης Ποιότητας (ΜΟ.ΔΙ.Π.) του Αλε- 
ξάνδρειουΤεχνολογικού Εκπαιδευτικού Ιδρύματος Θεσ¬ 
σαλονίκης και του Εσωτερικού Συστήματος Διασφάλισης 
Ποιότητας (Ε.Σ.Δ.Π.) ως εξής: 

ΚΕΦΑΛΑΙΟ Α 

ΜΟΝΑΔΑ ΔΙΑΣΦΑΛΙΣΗΣ ΠΟΙΟΤΗΤΑΣ 
ΚΑΙ ΓΡΑΦΕΙΟ ΠΟΙΟΤΗΤΑΣ ΤΟΥ ΑΤΕΙΘ 

Άρθρο 1. 

Στόχος, συγκρότηση και αρμοδιότητες 

της Μονάδας Διασφάλισης Ποιότητας (ΜΟ.ΔΙ.Π.) 

του ΑΤΕΙΘ 

1. Η Μονάδα Διασφάλισης Ποιότητας (ΜΟ.ΔΙ.Π.) του 
ΑΤΕΙΘ είναι υπεύθυνη για τη διασφάλιση και συνεχή 
βελτίωση της ποιότητας του εκπαιδευτικού και ερευ¬ 
νητικού έργου του ΑΤΕΙΘ, καθώς και για τη διασφάλιση 
της ποιότητας που σχετίζεται με την αποτελεσματική 
λειτουργία και απόδοση των υπηρεσιών του, σύμφωνα 
με τις διεθνείς πρακτικές, ιδίως εκείνες του Ευρωπαϊκού 
Χώρου Ανώτατης Εκπαίδευσης, και τις αρχές και κατευ¬ 
θύνσεις της ΑΔΗΤ (ν. 4009/2011). Η ΜΟ.ΔΙ.Π. αποτελεί 
το κεντρικό συντονιστικό όργανο όλων των διαδικασιών 
διασφάλισης ποιότητας και αξιολόγησηςτου Ιδρύματος. 

2. Βάσει του άρθρου 14 του ν. 4009/2011, η ΜΟ.ΔΙ.Π. 
του ΑΤΕΙΘ συγκροτείται με απόφαση της Συγκλήτου σύμ¬ 
φωνα με τις διατάξεις των άρθρων 14 του ν. 4009/2011 
και 83 παρ. 5 του ν. 4485/2017, όπως αυτές ισχύουν και 
αποτελείται από: 

α) τον Πρύτανη ή έναν από τους Αντιπρυτάνεις, ως 
Πρόεδρο, 

β) πέντε (5) Καθηγητές, Αναπληρωτές Καθηγητές ή 
Επίκουρους Καθηγητές, 

γ) έναν εκπρόσωπο κάθε κατηγορίας προσωπικού 
που προβλέπεται στα άρθρα 28 και 29 του ν. 4009/2011, 
όπωςτροποποιήθηκαν και ισχύουν με δικαίωμα ψήφου, 
όταν συζητούνται θέματα της αντίστοιχης κατηγορίας 
προσωπικού, 

δ) έναν εκπρόσωπο των προπτυχιακών φοιτητών και 
έναν εκπρόσωπο των μεταπτυχιακών φοιτητών και υπο¬ 
ψήφιων διδακτόρων, εφόσον υπάρχουν, ως μέλη, όπως 
ειδικότερα καθορίζεται στον Οργανισμό. Η διαδικασία 
ορισμού των εκπροσώπων των προπτυχιακών και των 

μεταπτυχιακών φοιτητών, των υποψηφίων διδακτόρων 
και των λοιπών κατηγοριών προσωπικού πραγματοποιεί¬ 
ται με αποκλειστική ευθύνη των αντίστοιχων συλλόγων 
των ανωτέρω κατηγοριών και σε κάθε περίπτωση σύμ¬ 
φωνα με τα προβλεπόμενα στην ισχύουσα νομοθεσία. 
Μη ορισμός τέτοιων εκπροσώπων δεν συνιστά λόγο μη 
λειτουργίας της ΜΟ.ΔΙ.Π. 

3. Η θητεία των μελών της ΜΟ.ΔΙ.Π. είναι διετής με 
δυνατότητα ανανέωσης για άλλα δύο έτη. 

Οι εκπρόσωποι των προπτυχιακών φοιτητών και των 
μεταπτυχιακών φοιτητών ορίζονται για ετήσια θητεία. 
Η αντικατάσταση μέλους της ΜΟ.ΔΙ.Π. πριν από τη λήξη 
της θητείας του είναι δυνατή σε περίπτωση σοβαρού 
κωλύματος, το οποίο θα πρέπει να τεκμηριώνεται. 

Η ΜΟ.ΔΙ.Π. μπορεί να λειτουργήσει, όχι όμως πέρα 
από ένα τρίμηνο, εάν κάποια από τα μέλη εκλείψουν 
ή αποχωρήσουν για οποιονδήποτε λόγο ή απολέσουν 
την ιδιότητα βάσει της οποίας ορίστηκαν, εφόσον κατά 
τις συνεδριάσεις της τα λοιπά μέλη επαρκούν ώστε να 
υπάρχει απαρτία. Η ΜΟ.ΔΙ.Π ΑΤΕΙΘ υποστηρίζεται επι¬ 
στημονικά και διοικητικά από τον Γραμματέα ο οποίος 
μπορεί να είναι ίδιος με τον Προϊστάμενο του Γραφείου 
ποιότητας και οι αρμοδιότητες του οποίου ορίζονται στο 
Άρθρο 3. Ο Γραμματέας της ΜΟ.ΔΙ.Π είναι υπάλληλος 
του Ιδρύματος, ασκεί συντονιστικό ρόλο, υποστηρίζει 
διοικητικά και επιστημονικά το έργο της ΜΟ.ΔΙ.Π., θα 
πρέπει να έχει σημαντική γνώση κι εμπειρία σε θέμα¬ 
τα αξιολόγησης και διασφάλισης ποιότητας. Ο ορισμός 
του Γραμματέα γίνεται με απόφαση της ΜΟ.ΔΙ.Π ΑΤΕΙΘ η 
οποία επικυρώνεται με απόφαση του Πρύτανη. 

4. Οι αρμοδιότητες της Μονάδας Διασφάλισης Ποιό¬ 
τητας του ΑΤΕΙ Θεσσαλονίκης, όπως αυτές αναφέρονται 
στο άρθρο 14 του ν. 4009/2011, είναι οι ακόλουθες: 

α) Η ανάπτυξη συγκεκριμένης πολιτικής, στρατηγικής 
και των απαραίτητων διαδικασιών για τη συνεχή βελτί¬ 
ωση της ποιότητας του έργου και των υπηρεσιών του 
Ιδρύματος, που αποτελείτο εσωτερικό σύστημα διασφά¬ 
λισης της ποιότητας (Ε.Σ.Δ.Π.) του Ιδρύματος. 

β) Η οργάνωση, λειτουργία και συνεχής βελτίωση του 
εσωτερικού συστήματος διασφάλισης της ποιότητας 
(Ε.Σ.Δ.Π.) του Ιδρύματος. 

γ) Ο συντονισμός και η υποστήριξη των διαδικασιών 
αξιολόγησης των ακαδημαϊκών μονάδων και των λοιπών 
υπηρεσιών του Ιδρύματος. 

δ) Η υποστήριξη των διαδικασιών εξωτερικής αξιολό¬ 
γησης και πιστοποίησης των προγραμμάτων σπουδών 
και του εσωτερικού συστήματος διασφάλισης της ποι¬ 
ότητας του Ιδρύματος, στο πλαίσιο των αρχών, κατευ¬ 
θύνσεων και οδηγιών της ΑΔΙΠ. 

ε) Η ανάπτυξη πληροφοριακού συστήματος διαχεί¬ 
ρισης των δεδομένων της αξιολόγησης σε συνεργασία 
με την ΑΔΙΠ. 

στ) Η συστηματική παρακολούθηση και δημοσιοποίη¬ 
ση στον ιστότοπο του ιδρύματος των σχετικών με την αξι¬ 
ολόγηση των διαδικασιών και των αποτελεσμάτων τους. 

Ειδικότερα, εκτός από τις ως άνω αναφερόμενες γενι¬ 
κές αρμοδιότητες, ευθύνη της ΜΟ.ΔΙ.Π. είναι η υλοποί¬ 
ηση και των ακόλουθων: 


α) Η συστηματική αναθεώρηση/επικαιροποίηση του 
εγχειριδίου ποιότητας του Εσωτερικού Συστήματος 
Διασφάλισης Ποιότητας (Ε.Σ.Δ.Π.) του Ιδρύματος, 
β) Η εποπτεία της εφαρμογής του Εσωτερικού Συστή¬ 
ματος Διασφάλισης Ποιότητας (Ε.Σ.Δ.Π.) και ο περιοδικός 
έλεγχος της λειτουργίας του στα πεδία εφαρμογής του. 

γ) Η σύνταξη και υποβολή στα αρμόδια όργανα της Δι¬ 
οίκησης της έκθεσης εσωτερικής αξιολόγησης του Εσω¬ 
τερικού Συστήματος Διασφάλισης Ποιότητας (Ε.Σ.Δ.Π.) 
με σκοπό τον εντοπισμό ενδεχόμενων αποκλίσεων και 
συστάσεων προς βελτίωση. 

δ) Η ευθύνη για την τήρηση των διαδικασιών ελέγχου 
των κριτηρίων σχετικά με τον σχεδίασμά, την έγκριση 
και την αναθεώρηση των προγραμμάτων σπουδών με 
σκοπό τη διασφάλιση και τη συνεχή βελτίωση της ποι¬ 
ότητας τους. 

ε) Η συλλογή, παρακολούθηση και ανάλυση δεδομέ¬ 
νων ποιότητας, όπου αυτό κρίνεται σκόπιμο, τόσο από το 
Ολοκληρωμένο Πληροφοριακό Εθνικό Σύστημα Ποιότη¬ 
τας (Ο.Π.Ε.Σ.Π.) της Α.ΔΙ.Π. όσο και από το πληροφοριακό 
σύστημα της ΜΟ.ΔΙ.Π. και ιδίως δεδομένων σχετικά με 
τα προγράμματα σπουδών, το διδακτικό και ερευνητικό 
έργο και τη διοικητική λειτουργία του Ιδρύματος. 

στ) Η στατιστική ανάλυση και απεικόνιση δεδομένων 
ποιότητας και αποτελεσμάτων αξιολόγησης, ως σημα¬ 
ντικά εργαλεία για λήψη αποφάσεων για κάθε επίπεδο 
λειτουργίας του Ιδρύματος. 

ζ) Η αξιολόγηση της ποιότητας των προσφερόμενων 
προγραμμάτων σπουδών, των λοιπών παρεχόμενων 
υπηρεσιών του ιδρύματος (προγράμματα δια βίου μά¬ 
θησης, σεμινάρια, υπηρεσίες προς τρίτους, ερευνητικών 
προγραμμάτων, λειτουργία θεσμοθετημένων εργαστη¬ 
ρίων κ.λπ.). 

η) Η Πιστοποίηση των προγραμμάτων σπουδών μετά 
από την Πιστοποίηση του Εσωτερικού Συστήματος Δια¬ 
σφάλισης Ποιότητας (Ε.Σ.Δ.Π.) του Ιδρύματος. 

θ) Η ευθύνη για συστηματική παρακολούθηση της 
επκαιροποίησης των ιστοσελίδων των Τμημάτων, των 
Σχολών, της ΜΟ.ΔΙ.Π. και του Ιδρύματος, με σκοπό την 
έγκυρη και επαρκή παροχή και διάχυση δημόσιας πλη¬ 
ροφόρησης αναφορικά με τις εκπαιδευτικές δραστηρι¬ 
ότητες, τη λειτουργία των προγραμμάτων σπουδών και 
τη γενικότερη δραστηριότητα του Ιδρύματος. 

ι) Η διαβίβαση των τελικών εκθέσεων εξωτερικής 
αξιολόγησης: πιστοποίησης/επαναπιστοποίησης των 
προγραμμάτων σπουδών στις Ακαδημαϊκές μονάδες. 

ια) Η αποδελτίωση των πάσης φύσεως εκθέσεων για 
την επισήμανση των αδυναμιών με σκοπό την διαμόρ¬ 
φωση προτάσεων προς τα αρμόδια όργανα σχετικά με 
την ενίσχυση περιοχών οι οποίες χρήζουν βελτίωσης. 

ιβ) Η μέριμνα για τη διασύνδεση - διαλειτουργικότητα 
του πληροφοριακού συστήματος της ΜΟ.ΔΙ.Π. και της 
ΑΔΙΠ με τα υφιστάμενα πληροφοριακά συστήματα του 
Ιδρύματος και η συνεχής ανάπτυξη του πληροφοριακού 
συστήματοςτης ΜΟ.ΔΙ.Π., όποτε αυτό κρίνεται σκόπιμο. 

ιγ) Η ενημέρωση της Διοίκησης του Ιδρύματος σχετικά 
με διεθνείς τάσεις και καλές πρακτικές αναφορικά με τη 
διασφάλιση ποιότητας στην τριτοβάθμια εκπαίδευση. 

ιδ) Η οργάνωση και διεξαγωγή ενημερωτικών συνα¬ 
ντήσεων, ημερίδων, συνεδρίων και λοιπών εκδηλώσεων. 

ιε) Η δημοσιοποίηση στον ιστότοπο του ιδρύματος 
των σχετικών με την αξιολόγηση του διαδικασιών και 
των αποτελεσμάτων τους. 

ιστ) Η παρακολούθηση των διεθνών πινάκων κατάτα¬ 
ξης, συντάσσει ενημερωτικές εκθέσεις και ανακοινώσεις 
για τη θέση του ΑΤΕΙΘ σε αυτούς σχεδιάζει δράσεις και 
ενέργειες για τη βελτίωση της θέσης του Ιδρύματος σε 
αυτούς, επικοινωνεί και, κατά το δυνατόν, συνεργάζεται 
με τα στελέχη των οργανισμών που συντάσσουν τους 
πίνακες κατάταξης. 

ιζ) Η συμμετοχή στις ενημερωτικές συναντήσεις της 
ΑΔΙΠ και αναλαμβάνει τη διαδικασία ενημέρωσης των 
ΟΜ ΕΑ τωνΤμημάτων του ΑΤΕΙΘ για τις αλλαγές σε θέμα¬ 
τα διαδικασιών διασφάλισης ποιότητας των Ιδρυμάτων 
της Τριτοβάθμιας Εκπαίδευσης. 

ιη) Η σύνταξη και πρόταση χρονοδιαγράμματος και 
προγραμματισμού δράσεων, και είναι υπεύθυνη η σύ¬ 
νταξη του απολογισμού δράσεων. 

Η ΜΟ.ΔΙ.Π. του ΑΤΕΙΘ επικουρείται στις ανωτέρω αρ¬ 
μοδιότητες από το Γραφείο Ποιότητας του ΑΤΕΙΘ οι αρ¬ 
μοδιότητες του οποίου και η στελέχωση του ορίζονται 
στο Άρθρο 3. 

Άρθρο 2. 

Συνεδριάσεις της ΜΟ.ΔΙ.Π. ΑΤΕΙΘ 

Η Μονάδα Διασφάλισης Ποιότητας συνεδριάζει 
ύστερα από πρόσκληση που απευθύνει στα μέλη της 
ο Πρόεδρος της τουλάχιστον μία φορά ανά τρίμηνο 
κατά τη διάρκεια του ακαδημαϊκού έτους, καθώς και 
εκτάκτως όταν αυτό κρίνεται σκόπιμο. Οι συνεδριάσεις 
της ΜΟ.ΔΙ.Π. διέπονται από τις διατάξεις σχετικά με τη 
λειτουργία των συλλογικών οργάνων όπως αυτές αναφέ- 
ρονται στο ν. 2690/1999 όπως τροποποιήθηκε και ισχύει, 
όσο και στον Εσωτερικό Κανονισμό του Ιδρύματος. 

Η πρόσκληση της συνεδρίασης με τα θέματα της 
ημερήσιας διάταξης διανέμεται στα μέλη της Μονάδας 
Διασφάλισης Ποιότητας το αργότερο 48 ώρες πριν από 
τη συνεδρίαση. Στο ανωτέρω χρονικό διάστημα έχουν 
δικαίωμα και τα υπόλοιπα μέλη της ΜΟ.ΔΙ.Π να υποβάλ¬ 
λουν θέματα που επιθυμούν να συμπεριληφθούν στην 
ημερήσια διάταξη. 

Στις συνεδριάσεις μετέχουν κατόπιν προσκλήσεως οι 
εκλεγμένοι εκπρόσωποι στη ΜΟ.ΔΙ.Π κάθε κατηγορίας 
προσωπικού του ιδρύματος, με την οποία συνεργάζε¬ 
ται η ΜΟ.ΔΙ.Π. Οι εν λόγω εκπρόσωποι έχουν δικαίωμα 
ψήφου όταν συζητούνται θέματα που αφορούν την κα¬ 
τηγορία τους. 

Στις συνεδριάσεις μετέχουν, χωρίς δικαίωμα ψήφου, 
ο Γραμματέας της ΜΟ.ΔΙ.Π., ως Υπεύθυνος της Ομάδας 
Διοικητικής και Τεχνικής Υποστήριξης, ο οποίος και τηρεί 
τα πρακτικά των συνεδριάσεων. 

Οι αποφάσεις αναρτώνται στην Ιστοσελίδα της 
ΜΟ.ΔΙ.Π ΑΤΕΙΘ. 

Τηρείται βιβλίο πρακτικών των συνεδριάσεων της 
ΜΟ.ΔΙ.Π. Τα πρακτικά της κάθε συνεδρίασης υπογρά¬ 
φονται από όλα τα παρόντα στη συνεδρίαση μέλη της 
ΜΟ.ΔΙ.Π. 


Όλη η αλληλογραφία που διακινείται ανάμεσα στη 
ΜΟ.ΔΙ.Π. και προς άλλες υπηρεσίες εντός και εκτός του 
Ιδρύματος, υπογράφεται από την/τον Πρόεδρο της 
ΜΟ.ΔΙ.Π. και φέρει το λογότυπο της ΜΟ.ΔΙ.Π. 

Άρθρο 3. 

Γραφείο Ποιότητας του ΑΤΕΙΘ 

Η Διοικητική και τεχνική υποστήριξη της ΜΟ.ΔΙ.Π. 
και του συνόλου των αρμοδιοτήτων της γίνεται από το 
Γραφείο Ποιότητας του ΑΤΕΙΘ το οποίο υπάγεται απ’ ευ¬ 
θείας στον Πρόεδρο της ΜΟ.ΔΙ.Π.Το Γραφείο Ποιότητας 
στελεχώνεται από την Ομάδα Διοικητικής και Τεχνικής 
Υποστήριξης, ορίζεται δε ένα μέλος της ΜΟ.ΔΙ.Π. ακα¬ 
δημαϊκά υπεύθυνος του Γραφείου. Η Ομάδα Διοικητικής 
καιΤεχνικής Υποστήριξης αποτελείται από τουλάχιστον 
δύο διοικητικούς υπαλλήλους και κατά προτίμηση έναν 
με εξειδίκευση σε θέματα ποιότητας και έναν με εξειδί- 
κευση σε θέματα τεχνικής υποστήριξης/ανάπτυξηςτου 
πληροφοριακού συστήματος ενώ δύναται να στελεχωθεί 
επιπλέον από εξωτερικούς συνεργάτες ανάλογα με τις 
εκάστοτε ανάγκες. Ένας εκ των διοικητικών υπαλλήλων 
ορίζεται Προϊστάμενος του Γραφείου Ποιότητας και εκτε- 
λεί και χρέη Γραμματέα των συνεδριάσεων της ΜΟ.ΔΙ.Π. 

Στις αρμοδιότητες του Γραφείου Ποιότητας εντάσσο¬ 
νται η διοικητική υποστήριξη της ΜΟ.ΔΙ.Π., η μέριμνα 
για την εκτέλεση των αποφάσεων της, και η εν γένει συν¬ 
δρομή της επί των ως άνω γενικών και ειδικότερων ανα- 
φερόμενων αρμοδιοτήτων της ΜΟ.ΔΙ.Π. Αναλυτικότερα: 

Η Ομάδα διοικητικής και τεχνικής υποστήριξης της 
ΜΟ.ΔΙ.Π ΑΤΕΙΘ θα συνδράμει στον σχεδίασμά και την 
εφαρμογή του Εσωτερικού Συστήματος Διασφάλισης 
Ποιότητας του ΑΤΕΙΘ και την πιστοποίηση των προγραμ¬ 
μάτων σπουδών. Στο έργο της περιλαμβάνεται μετα¬ 
ξύ των άλλων η επιστημονική, τεχνική και διοικητική 
υποστήριξη της ΜΟ.ΔΙ.Π ΑΤΕΙΘ, η υποστήριξη και ορ¬ 
γάνωση των δράσεων προβολής και δημοσιότητας, η 
συμβουλευτική υποστήριξη των ΟΜΕΑ των τμημάτων, 
η οργάνωση της επικοινωνίας με την Αρχή Διασφάλισης 
Ποιότητας, η αρχειοθέτηση και ταξινόμηση του υλικού 
που προκύπτει κατά τη διαδικασία της πιστοποίησης των 
προγραμμάτων σπουδών και του Ε.Σ.Δ.Π., η γραμματει¬ 
ακή υποστήριξη στη σύνταξη εγγράφων και εκθέσεων, 
η ενημέρωση του πληροφοριακού συστήματος με τα 
δεδομένα και τα στοιχεία των ερωτηματολογίων, η τε¬ 
χνική υποστήριξη σε θέματα συμπλήρωσης τεχνικών 
δελτίων και λοιπών υποχρεώσεων του Πανεπιστημίου 
και της ΜΟ.ΔΙ.Π. απέναντι στους φορείς με τους οποίους 
συνεργάζεται. 

Ο Προϊστάμενος του Γραφείου Ποιότητας και Γραμ¬ 
ματέας της Μονάδας Διασφάλισης Ποιότητας έχει τις 
κάτωθι αρμοδιότητες και εργασίες: 

(α) Είναι ο συνδετικός κρίκος μεταξύ του Προέδρου και 
των μελών της ΜΟ.ΔΙ.Π, με τις λοιπές Πρυτανικές Αρχές, 
με τις ΟΜΕΑ των τμημάτων, καθώς και με τις υπηρεσίες 
και λοιπές δομές του ΑΤΕΙΘ, όπως αυτές ορίζονται από 
τον Οργανισμό, με τις οποίες συνεργάζεται η ΜΟ.ΔΙ.Π. 

(β) Συμμετέχει ενεργά στη συγγραφή εκθέσεων αυτοα- 
ξιολόγησης σε ιδρυματικό επίπεδο (Έκθεση Εσωτερικής 
Αυτοαξιολόγησης Ιδρύματος, Ενδιάμεση Έκθεση Διετίας 

και όλων των κειμένων που απαιτούνται για την ενημέ¬ 
ρωση της Κεντρικής Διοίκησης και της ΑΔΙΠ). 

(γ) Είναι Υπεύθυνος της Ομάδας Εργασίας που θα συ- 
ντάξει το Εσωτερικό Σύστημα Διασφάλισης Ποιότητας 
και θα υλοποιήσει σε συνεργασία με την ΑΔΙΠ την δια¬ 
δικασία πιστοποίησής του. 

(δ) Παρακολουθεί την υλοποίηση των διαδικασιών 
εσωτερικής αξιολόγησης των επιμέρους Τμημάτων και 
προγραμμάτων σπουδών του Ιδρύματος, συνεργάζεται 
και επικοινωνεί με τις ΟΜΕΑ, συμμετέχει στη σύνταξη 
των Ενδιάμεσων Εσωτερικών Εκθέσεων Διετίας του 
Ιδρύματος, ενημερώνει τις πρυτανικές αρχές για θέματα 
που προκύπτουν κατά την υλοποίηση των διαδικασιών 
πιστοποίησης στο ίδρυμα. 

(ε) Συντονίζει και υποστηρίζει τις διαδικασίες εξωτερι¬ 
κής αξιολόγησης και πιστοποίησηςτων προγραμμάτων 
σπουδών των Τμημάτων του Ιδρύματος καιτου Εσωτερι¬ 
κού Συστήματος Διασφάλισης Ποιότητας του Ιδρύματος. 

(στ) Παρακολουθεί τους διεθνείς πίνακες κατάταξης, 
συντάσσει ενημερωτικές εκθέσεις και ανακοινώσεις για 
τη θέση του ΑΤΕΙΘ σε αυτούς, σχεδιάζει δράσεις και 
ενέργειεςγια τη βελτίωση της θέσης του Πανεπιστημίου 
σε αυτούς, επικοινωνεί με/ενδεχομένως ενημερώνει τα 
στελέχη των οργανισμών που συντάσσουν τους πίνακες 
κατάταξης. 

(ζ) Συμμετέχει στις ενημερωτικές συναντήσεις της 
ΑΔΙΠ και αναλαμβάνει τη διαδικασία ενημέρωσης των 
ΟΜΕΑ των Τμημάτων του ΑΤΕΙΘ για τις αλλαγές σε θέ¬ 
ματα διαδικασιών διασφάλισης ποιότητας των Πανεπι¬ 
στημίων. 

(η) Παρίσταται στις συνεδριάσεις της Διοικούσας 
Επιτροπής της ΜΟ.ΔΙ.Π., συγγράφει και τηρεί το βιβλίο 
πρακτικών. 

(θ) Επιβλέπει την εφαρμογή του Εσωτερικού Συστή¬ 
ματος Διασφάλισης Ποιότητας του Ιδρύματος από τα 
Τμήματα. 

(ι) Ενημερώνει τη ΜΟ.ΔΙ.Π. και τις πρυτανικές αρχές 
για θέματα και προβλήματα που προκύπτουν κατά την 
υλοποίηση των διαδικασιών διασφάλισης ποιότητας στο 
ίδρυμα. 

Οι Υπάλληλοι (ή/και εξωτερικοί συνεργάτες) Διοικη¬ 
τικής Υποστήριξης: 

(α) Οργανώνουν την εύρυθμη και αποτελεσματική λει¬ 
τουργία της γραμματείας της ΜΟ.ΔΙ.Π. με κύριο στόχο 
την παραλαβή, ταξινόμηση και αρχειοθέτηση των στοι¬ 
χείων και εκθέσεων που αποστέλλουν τα Τμήματα και 
την γραμματειακή υποστήριξη των μελών της Ομάδας 
Επιστημονικής Υποστήριξης (ΟΕΠΥ) της ΜΟ.ΔΙ.Π. 

(β) Αποστέλλουν επιστολές και έγγραφα της ΜΟ.ΔΙ.Π. 
προς τα Τμήματα και τις ΟΜΕΑ, τις υπηρεσίες του Ιδρύ¬ 
ματος που συνεργάζονται ή /και συμμετέχουν στην αξι¬ 
ολόγηση, διακινούν σε συνεργασία με τα στελέχη της 
πληροφορικής το υλικό που πρέπει να αναρτηθεί στην 
ιστοσελίδα, οργανώνουν την επικοινωνία με την Αρχή 
Διασφάλισης Ποιότητας (ΑΔΙΠ) και οργανώνουν εκδη¬ 
λώσεις και δράσεις δημοσιότητας της ΜΟ.ΔΙ.Π. 

(γ) Παρακολουθούν σε συνεργασία με τον Γραμμα¬ 
τέα και την Διοικούσα Επιτροπή της ΜΟ.ΔΙ.Π. ΑΤΕΙΘ την 
υλοποίηση των διαδικασιών εσωτερικής αξιολόγησης 


και πιστοποίησης των επιμέρους τομέων και προγραμ¬ 
μάτων σπουδών των Τμημάτων του ιδρύματος, συνερ¬ 
γάζονται και επικοινωνούν με τις ΟΜΕΑ, συμμετέχουν 
στη σύνταξη απαραίτητων εγγράφων του Ιδρύματος 
προς την ΑΔΙΠ. 

(δ) Οργανώνουν Δράσεις Προβολής και Δημοσιότητας 
(Ημερίδες, Συνέδρια κ.ά.). 

(ε) Παρακολουθούν την ορθή συμπλήρωση των εντύ¬ 
πων και την τήρηση των διαδικασιών του Ε.Σ.Δ.Π. ΑΤΕΙΘ. 

(στ) Είναι υπεύθυνοι για τη διαχείριση και εφαρμογή 
τεχνικών δελτίων πράξεων που αφορούν τη ενδεχόμενη 
χρηματοδότηση της ΜΟ.ΔΙ.Π. από το ΕΣΠΑ. 

Οι Υπάλληλοι (ή/και εξωτερικοί συνεργάτες) Τεχνικής 
Υποστήριξης: 

(α) Ασχολούνται με τη Συντήρηση και αναβάθμιση του 
Πληροφοριακού Συστήματος της Μονάδας Διασφάλισης 
Ποιότητας ΑΤΕΙΘ με ενσωμάτωση των απαιτήσεων του 
Ε.Σ.Δ.Π. 

(β) Παρέχουν τεχνική υποστήριξη στις ΟΜΕΑ τωνΤμη- 
μάτων για τη χρήση του πληροφοριακού συστήματος 
της ΜΟ.ΔΙ.Π. ΑΤΕΙΘ. 

(γ) Συνεργάζονται με την ΑΔΙΠ για τη σύνδεση με το 
Ενιαίο Πληροφοριακό της Σύστημα. 

(δ) Πραγματοποιούν αναβαθμίσεις και ενημερώσεις 
της ιστοσελίδας και του πληροφοριακού συστήματος 
της ΜΟ.ΔΙ.Π ΑΤΕΙΘ. 

Άρθρο 4. 

Πόροι Λειτουργίας της ΜΟ.ΔΙ.Π. και του Γραφείου 

Ποιότητας του ΑΤΕΙΘ 

Η χρηματοδότηση της Μονάδας Διασφάλισης Ποιό¬ 
τητας (ΜΟ.ΔΙ.Π.) και του Γραφείου Ποιότητας του ΑΤΕΙΘ 
παρέχεται μέσω ιδίων πόρων του Ιδρύματος και εθνικών, 
ευρωπαϊκών ή διεθνών προγραμμάτων. Η Διοίκηση του 
ΑΤΕΙΘ μεριμνά για την παροχή των αναγκαίων υποδο¬ 
μών και πόρων προκειμένου να επιτυγχάνεται η εύρυθμη 
λειτουργία του Εσωτερικού Συστήματος Διασφάλισης 
Ποιότητας (Ε.Σ.Δ.Π.) καθώς και η απρόσκοπτη εφαρμογή 
και υλοποίηση της Πολιτικής Διασφάλισης Ποιότητας 
του Ιδρύματος. 

ΚΕΦΑΛΑΙΟ Β' 

ΕΣΩΤΕΡΙΚΟ ΣΥΣΤΗΜΑ ΔΙΑΣΦΑΛΙΣΗΣ 

ΠΟΙΟΤΗΤΑΣ ΤΟΥ ΑΤΕΙΘ 

Άρθρο 5. 

Σκοπός και πεδίο εφαρμογής του Εσωτερικού 

Συστήματος Διασφάλισης Ποιότητας (Ε.Σ.Δ.Π.) 

του ΑΤΕΙΘ 

Στο Αλεξάνδρειο Τεχνολογικό Εκπαιδευτικό Ίδρυμα 
Θεσσαλονίκης διαμορφώνεται και εφαρμόζεται, με ευθύ¬ 
νη και πρωτοβουλίες της οικείας Μονάδας Διασφάλισης 
Ποιότητας (ΜΟ.ΔΙ.Π), Εσωτερικό Σύστημα Διασφάλισης 
Ποιότητας (Ε.Σ.Δ.Π.), το οποίο καλύπτει όλο το φάσμα 
των λειτουργιών και δραστηριοτήτων του ιδρύματος. 

Σκοπός του Ε.Σ.Δ.Π. είναι η επίτευξη υψηλής ποιότητας 
στη λειτουργία του Ιδρύματος και η συνεχής βελτίωση 
του Εκπαιδευτικού και ερευνητικού έργου του, καθώς και 
η αποτελεσματική εργασία και απόδοση των υπηρεσιών 
του, σύμφωνα με τις διεθνείς πρακτικές, ιδίως εκείνες 

του Ευρωπαϊκού Χώρου Ανώτατης Εκπαίδευσης, και τις 
αρχές και κατευθύνσεις της ΑΔΙΠ. 

Το Ε.Σ.Δ.Π. ΑΤΕΙΘ περιλαμβάνει όλες εκείνες τις διερ¬ 
γασίες και διαδικασίες που απαιτούνται από το Ίδρυμα 
για τη συστηματική εφαρμογή της διασφάλισης ποιότη¬ 
τας με σκοπό τη βελτίωση του όλου Εκπαιδευτικού και 
ερευνητικού έργου που συντελείται στο ΑΤΕΙΘ, και ειδι¬ 
κότερα την εφαρμογή διαδικασιών πιστοποίησης των 
προγραμμάτων σπουδών του όπως απαιτεί η νομοθεσία. 

Το πεδίο εφαρμογής του Ε.Σ.Δ.Π. είναι η ακαδημαϊκή 
πιστοποίηση των Προγραμμάτων Σπουδών του Ιδρύμα¬ 
τος, η πιστοποίηση του Ε.Σ.Δ.Π. καθώς και η εφαρμογή 
της διασφάλισης ποιότητας στις ακαδημαϊκές και υπηρε¬ 
σιακές μονάδες και το ανθρώπινο δυναμικό. Ειδικότερα, 
τα επίπεδα εφαρμογής των διαδικασιών Διασφάλισης 
Ποιότητας είναι το διδακτικό, το ερευνητικό και το δι¬ 
οικητικό έργο. 

Άρθρο 6. 

Η Πολιτική Διασφάλισης Ποιότητας 
του ΑλεξάνδρειουΤΕΙ Θεσσαλονίκης 

Το ΑλεξάνδρειοΤΕΙ Θεσσαλονίκης έχει αναπτύξει και 
εφαρμόζει συγκεκριμένη επίσημη πολιτική Διασφάλι¬ 
σης Ποιότητας, η οποία αποτελεί μέρος της στρατηγικής 
του. Στην ανάπτυξη και εφαρμογή της πολιτικής αυτής, 
με τις κατάλληλες δομές και διαδικασίες, συμμετέχουν 
όλοι οι ενδιαφερόμενοι εσωτερικοί παράγοντες (Όργα¬ 
να Διοίκησης, Μέλη ΔΕΠ και Ερευνητές, Εργαζόμενοι, 
Φοιτητές όλων των προγραμμάτων Σπουδών και λοιπά 
ενδιαφερόμενο μέρη). 

Η πολιτική του Ιδρύματος για την Διασφάλιση Ποιότη¬ 
τας και η στρατηγική εφαρμογής της υλοποιούνται μέσω 
της Μονάδας Διασφάλισης Ποιότητας (ΜΟ.ΔΙ.Π.) ΑΤΕΙΘ. 

(α) Η Μονάδα αυτή αποτελεί δομή του ιδρύματος, 
και δημιουργήθηκε στις 28 Ιουνίου 2007 με σκοπό την 
οργάνωση, τον συντονισμό και την υλοποίηση των δι¬ 
αδικασιών Αξιολόγησης και Διασφάλισης Ποιότητας σε 
πλήρη εναρμόνιση και συμφωνία με τις απαιτήσεις του 
θεσμικού πλαισίου που ισχύει στην Ελλάδα. 

(β) Η ΜΟ.ΔΙ.Π. ΑΤΕΙΘ έχει την ευθύνη για την οργάνωση 
και εφαρμογή στο Ίδρυμα του Εσωτερικού συστήματος 
Διασφάλισης Ποιότητας (Ε.Σ.Δ.Π.), με συγκεκριμένες αρ¬ 
χές, κριτήρια, κανονισμούς και διαδικασίες συντήρησης 
και διαρκούς βελτίωσης. 

(γ) Η ΜΟ.ΔΙ.Π ΑΤΕΙΘ είναι υπεύθυνη για την παρακο¬ 
λούθηση και τον έλεγχο της ποιοτικής λειτουργίας του 
ιδρύματος σε όλα τα επίπεδα. 

Το Εσωτερικό Σύστημα Διασφάλισης Ποιότητας του 
ΑΤΕΙΘ συντάχθηκε σύμφωνα με τις διεθνείς πρακτι¬ 
κές, ιδίως εκείνες του Ευρωπαϊκού Χώρου Ανώτατης 
Εκπαίδευσης, και τις αρχές και κατευθύνσεις της ΑΔΙΠ 
(ν. 4009/2011). 

Για τη διασφάλιση και συνεχή βελτίωση της ποιότητας 
του Εκπαιδευτικού και ερευνητικού έργου, καθώς και 
για την αποτελεσματική λειτουργία και απόδοση των 
υπηρεσιών του, το Ίδρυμα συμμορφώνεται με τα κριτή¬ 
ρια που ορίζονται στα σχετικά Άρθρα του ν. 4009/2011. 
Οι βασικοί άξονες πάνω στους οποίους δομείται η πο¬ 


λιτική Διασφάλισης και Βελτίωσης της Ποιότητας του 
ΑΤΕΙΘ είναι οι εξής: 

(α) Η συνεχής αναμόρφωση και βελτίωση των προ¬ 
γραμμάτων σπουδών του Ιδρύματος. 

(β) Η ενίσχυση της φοιτητοκεντρικής μάθησης στον 
σχεδίασμά των προγραμμάτων σπουδών. 

(γ) Η βελτίωση της απόδοσης και της επίδοσης των 
φοιτητών που συμμετέχουν στα προγράμματα σπουδών 
του Ιδρύματος. 

(δ) Η μείωση του ποσοστού των φοιτητών που εγκατα¬ 
λείπουν ή αργούν να ολοκληρώσουν τις σπουδές τους. 

(ε) Η ενίσχυση του πολυεπίπεδου ερευνητικού έργου 
στο Ίδρυμα. 

(στ) Η παραγωγή περισσότερων και σημαντικής επί¬ 
δρασης άρθρων σε διεθνή επιστημονικά περιοδικά. 

(ζ) Η συνεχής βελτίωση των συνθηκών εργασίας του 
επιστημονικού και διοικητικού προσωπικού του Ιδρύ¬ 
ματος. 

(η) Επίλυση προβλημάτων υποδομής (π.χ. κτηριακών 
προβλημάτων, εργαστηρίων κ.λπ.). 

(θ) Η ανάπτυξη συνεργιών μεταξύ των Τμημάτων των 
Σχολών του ΑΤΕΙΘ σε προπτυχιακά και μεταπτυχιακά 
προγράμματα σπουδών. 

(ι) Η ενίσχυση των προγραμμάτων διακρατικής συνερ¬ 
γασίας που προβλέπουν την κινητικότητα φοιτητών και 
διδακτικού προσωπικού. 

(ια) Η ενίσχυση συνεργασιών με άλλα ιδρύματα του 
εξωτερικού και του εσωτερικού, η διάχυση και η ενίσχυ¬ 
ση ερευνητικών έργων και συνεργιών, καθώς επίσης και 
η βελτίωση της παραγωγής ερευνητικού έργου. 

(ιβ) Η ανάπτυξη της εξωστρέφειας των Σχολών και των 
Τμημάτων. 

(ιγ) Η προσέλκυση μελών ΔΕΠ υψηλού επιπέδου από 
την Ελλάδα και το εξωτερικό. 

(ιδ) Η συνεργασία με τους συντάκτες των πινάκων πα¬ 
γκόσμιας κατάταξης Πανεπιστημίων για την καλύτερη 
προβολή της ποιότητας του Ιδρύματος διεθνώς. 

(ιε) Η επίλυση προβλημάτων που αφορούν την υλο¬ 
ποίηση του διοικητικού έργου. 

(ιστ) Η εφαρμογή μέτρων μείωσης των ρύπων και της 
περιβαλλοντικής επιβάρυνσης που προκαλεί το Ίδρυμα 
λόγω της λειτουργίας του. 

(ιζ) Η δημιουργία νέων, Προγραμμάτων Μεταπτυχια¬ 
κών Σπουδών. 

(ιη) Η αξιοποίηση εναλλακτικών πηγών χρηματοδότη¬ 
σης (συμμετοχή σε διεθνή προγράμματα, αυτοχρηματο- 
δοτούμενα προγράμματα σπουδών, χορηγίες/δωρεές). 

(ιθ) Η βελτίωση της οργάνωσης και παροχής προγραμ¬ 
μάτων Διά Βίου Μάθησης. 

(κ) Η συνεχής οργάνωση και υλοποίηση δραστηρι¬ 
οτήτων άμεσης και έμμεσης υποστήριξης ευάλωτων 
κοινωνικών ομάδων. 

(κα) Η αξιοποίηση του δικτύου αποφοίτων του Ιδρύ¬ 
ματος στην υπηρεσία των ακαδημαϊκών και κοινωνικών 
στόχων του. 

Άρθρο 7. 

Δομή του Ε.Σ.Δ.Π. ΑΤΕΙΘ 

Η δομή του Ε.Σ.Δ.Π. περιλαμβάνει διεργασίες, διαδι¬ 
κασίες και οδηγίες εργασίας οι οποίες συνδέονται και 

αλληλεττιδρούν μεταξύ τους ώστε να παράγονται τα επι- 
μέρους και τα συνολικά αποτελέσματα της λειτουργίας 
του Συστήματος. 

Οι «διεργασίες» αποτελούν τη σημαντικότερη αποτύ¬ 
πωση των λειτουργιών που απαιτούνται για την εφαρ¬ 
μογή του Εσωτερικού Συστήματος Διασφάλισης Ποιότη¬ 
τας του ΑΤΕΙΘ. Οι διεργασίες είναι οι οργανικές ενότητες 
του Συστήματος οι οποίες αντιστοιχούν στις απαιτήσεις 
του προτύπου. Οι διεργασίες προσλαμβάνουν τα οικεία 
εισερχόμενα δεδομένα του Ιδρύματος και αποδίδουν 
αντίστοιχα ή σχετικά με τη διεργασία αποτελέσματα. 

Η «διαδικασία» είναι ο τρόπος με τον οποίο υλοποιείται 
η διεργασία. Η διαδικασία έχει έναρξη, τέλος και στά¬ 
δια. Κάθε «διεργασία» συντίθεται από «διαδικασίες», οι 
οποίες εξειδικεύουν το υπερκείμενο, (τη διεργασία) και 
αποτελούν ουσιαστικά τμήματα της («υποδιεργασίες»). 

Η «οδηγία εργασίας» είναι η περιγραφή κάποιου/ων 
σταδίου/ων της διαδικασίας με τη μορφή αναλυτικών 
βημάτων και έχει ως σκοπό την υλοποίησή της. 

Η «τεκμηρίωση» κάθε διεργασίας υλοποιείται από 
τα αναγκαία έγγραφα και αρχεία σε ηλεκτρονική ή/και 
έντυπη μορφή. 

Τα «Μέσα αξιολόγησης της διεργασίας». Τα αποτελέ¬ 
σματα της διεργασίας μπορούν να αξιολογούνται με τη 
χρήση δεικτών οι οποίοι θα προσδιοριστούν στο πλαίσιο 
του εγχειριδίου ποιότητας του Ε.Σ.Δ.Π.του Ιδρύματος (π.χ. 
Κθγ ΡθίΤοιτηθηςθ Ιηόίς3ΐθΓ5 ΚΡΙ'5 Δείκτες Επιδόσεων). 

Άρθρο 8. 

Βασικές Διεργασίες του Εσωτερικού Συστήματος 

Διασφάλισης Ποιότητας (Ε.Σ.Δ.Π.) του ΑΤΕΙΘ 

Οι βασικές διεργασίες του Εσωτερικού Συστήματος 
Διασφάλισης Ποιότητας του ΑΤΕΙΘ είναι οι εξής: 

(α) Ο καθορισμός και η αναθεώρηση της πολιτικής 
διασφάλισης ποιότητας και η στοχοθεσία για το Εκπαι¬ 
δευτικό, ερευνητικό και διοικητικό έργο του Ιδρύματος. 

(β) Η συλλογή και αποδελτίωση των ετήσιων εσωτε¬ 
ρικών εκθέσεων και των εκθέσεων εσωτερικής αξιο¬ 
λόγησης όλων των ακαδημαϊκών μονάδων και λοιπών 
υπηρεσιών του Ιδρύματος. 

(γ) Η Εσωτερική Αξιολόγηση των ακαδημαϊκών και 
διοικητικών δραστηριοτήτων. 

(δ) Η Συλλογή δεδομένων ποιότητας και η λειτουργία 
του πληροφοριακού συστήματος. 

(ε) Η Διάθεση και διαχείριση πόρων. 

(στ) Η Εξωτερική Αξιολόγηση και Πιστοποίηση του 
Ε.Σ.Δ.Π. και των Προγραμμάτων Σπουδών του Ιδρύματος, 
(ζ) Η Δημοσιοποίηση Πληροφοριών. 

Οι διεργασίες, διαδικασίες και η τεκμηρίωση του Συ¬ 
στήματος αποτυπώνονται και περιγράφονται αναλυτικά 
στο εγχειρίδιο ποιότητας του Ε.Σ.Δ.Π. το οποίο εγκρίνει 
και αναθεωρεί η ΜΟ.ΔΙ.Π. όποτε αυτό κρίνεται αναγκαίο. 

Άρθρο 9. 

Εγχειρίδιο Ποιότητας του Ε.Σ.Δ.Π. ΑΤΕΙΘ 

Στο Εγχειρίδιο Ποιότητας περιέχεται η πολιτική ποιότη¬ 
τας του ιδρύματος, η δέσμευση της διοίκησης, η οργάνω¬ 
ση και οι επί μέρους πολιτικές για κάθε δραστηριότητα 
που καλύπτει το Σύστημα Ποιότητας. Πιο συγκεκριμένα 
καταγράφονται και αποτυπώνονται: 


(α) Σαφείς και καθορισμένοι στόχοι για τη διασφάλιση 
και τη συνεχή βελτίωση της ποιότητας των προγραμμά¬ 
των σπουδών και των υποστηρικτικών υπηρεσιών και 
δομών του Ιδρύματος. 

(β) Η διαδικασία σχεδιασμού πολιτικής, η οργάνωση 
και διαδικασία λήψης αποφάσεων για τη συνεχή βελτίω¬ 
ση της ποιότητας, η διαδικασία εφαρμογήςτης πολιτικής 
για τη συνεχή βελτίωση της ποιότητας και 

(γ) Το πώς συνάγεται και διατυπώνεται η τεκμηριω¬ 
μένη βελτίωση της ποιότητας λόγω της εφαρμογής της 
πολιτικής ποιότητας. 

Στο Εγχειρίδιο Ποιότητας περιγράφονται αναλυτικά οι 
διεργασίες και οι διαδικασίες του Ε.Σ.Δ.Π. και περιγρά- 
φεται ο τρόπος εκτέλεσης των εργασιών που υλοποιούν 
τις αντίστοιχες πολιτικές του Εσωτερικού Συστήματος 
Διασφάλισης Ποιότητας. 

Στο Εγχειρίδιο Ποιότητας περιλαμβάνεται και μια σειρά 
εντύπων τεκμηρίωσης και ροής πληροφοριών, καθώς 
και οι προϋποθέσεις για την τήρηση έντυπου και ηλε¬ 
κτρονικού αρχείου. 

Άρθρο 10. 

Υποβολή ετήσιας εσωτερικής έκθεσης 
των ακαδημαϊκών μονάδων και λοιπών 
υπηρεσιών του Ιδρύματος στη ΜΟ.ΔΙ.Π. ΑΤΕΙΘ. 

Οι Ακαδημαϊκές Μονάδες (Τμήματα) του ΑΤΕΙΘ υπο¬ 
βάλλουν έως το τελευταίο δεκαπενθήμερο του Νοέμβρη 
την ετήσια εσωτερική τους έκθεση για το προηγούμενο 
ακαδημαϊκό έτος. 

Η ετήσια εσωτερική έκθεση περιλαμβάνει, σχόλια και 
διαπιστώσεις της Ομάδας Εσωτερικής Αξιολόγησης για 
την υλοποίηση του ακαδημαϊκού και ερευνητικού έργου 
του Τμήματος, αποτύπωση της υπάρχουσας κατάστασης 
(δυνατά και αδύνατα σημεία, ευκαιρίες και δυσκολίες), 
αποτύπωση με τη μορφή πινάκων, συγκεντρωτικών 
απογραφικών στοιχείων για τα προγράμματα σπουδών, 
το Εκπαιδευτικό και το ερευνητικό έργο, καθώς και για 
τις λοιπές υπηρεσίες που προσφέρονται από την ακα¬ 
δημαϊκή μονάδα κατά τη διάρκεια ενός ακαδημαϊκού 
έτους (δύο συνεχόμενα χειμερινό και εαρινό διδακτικά 
εξάμηνα). 

Τα απογραφικά δεδομένα συλλέγονται από το πληρο¬ 
φοριακό σύστημα της ΜΟ.ΔΙ.Π. το οποίο είναι συνδεδε- 
μένο με πληροφοριακά συστήματα του Ιδρύματος και 
αντλεί από εκεί δεδομένα τα οποία καταχωρούνται από 
τις Γραμματείες και τις ΟΜΕΑ των Τμημάτων. Μέσω του 
πληροφοριακού συστήματος πραγματοποιούνται και οι 
αξιολογήσεις της εκπαιδευτικής διαδικασίας από τους 
φοιτητές μέσω της συμπλήρωσης των ηλεκτρονικών 
ερωτηματολογίων. 

Άρθρο 11. 

Ακαδημαϊκή Πιστοποίηση 
Προγραμμάτων Σπουδών 

Όπως ορίζεται στη νομοθεσία (Άρθρο 66 παρ. 4 
ν. 4009/2011) η πιστοποίηση είναι διαδικασία εξωτερικής 
αξιολόγησης με βάση συγκεκριμένα, προκαθορισμένα, 
διεθνώς αποδεκτά και εκ των προτέρων δημοσιοποιη¬ 
μένα ποσοτικά και ποιοτικά κριτήρια και δείκτες. Σκο- 

πός της πιστοποίησης είναι η εξωτερική διασφάλιση 
της ποιότητας της ανώτατης Εκπαίδευσης, καθώς και η 
αποτελεσματικότητα και διαφάνεια της συνολικής λει¬ 
τουργίας των Α.Ε.Ι. 

Η διαδικασία ακαδημαϊκής πιστοποίησης αποτελεί εξέ¬ 
λιξη και συνέχεια της διαδικασίας αξιολόγησης, όπως 
εφαρμόσθηκε στον πρώτο κύκλο εφαρμογής της. Βα¬ 
σίζεται στο ίδιες αρχές της Εσωτερικής και Εξωτερικής 
Αξιολόγησης που στην περίπτωση της Πιστοποίησης 
επικεντρώνεται στο πρόγραμμα σπουδών και καταλήγει 
σε συγκεκριμένη απόφαση. 

Η διαδικασία της Πιστοποίησης είναι αξιολόγηση 
(περιλαμβάνει εσωτερική αξιολόγηση του προγράμμα¬ 
τος σπουδών και εξωτερική αξιολόγηση από επιτροπή 
εμπειρογνωμόνων) η οποία καταλήγει σε συγκεκριμέ¬ 
νη αιτιολογημένη εισήγηση της επιτροπής εξωτερικής 
αξιολόγησης (θετική, θετική υπό όρους ή και αρνητική) 
προς την ΑΔΙΠ, η οποία λαμβάνει και την τελική από¬ 
φαση. Η όλη διαδικασία επικεντρώνεται στην ποιότητα 
και αποτελεσματικότητα των προγραμμάτων σπουδών 
και κατά κάποιο τρόπο μεταφέρει το κέντρο βάρους 
της αξιολόγησης από την αξιολόγηση των «εισροών», 
στην αξιολόγηση των ποιοτικών αποτελεσμάτων των 
«εκροών» (επίτευξη των στόχων και των μαθησιακών 
αποτελεσμάτων του προγράμματος σπουδών). 

Άρθρο 12. 

Κριτήρια Ποιότητας και Πιστοποίησης 

Προγραμμάτων Σπουδών 

Στο Εγχειρίδιο Ποιότητας του Ε.Σ.Δ.Π. ΑΤΕΙΘ κατα¬ 
γράφονται τα βασικά κριτήρια ελέγχου ποιότητας των 
προγραμμάτων σπουδών του Ιδρύματος. Τα κριτήρια 
προβλέπονται στο Άρθρο 72 «Κριτήρια Πιστοποίησης» 
του ν. 4009/2011 και θα αποτελέσουν τα κριτήρια πι¬ 
στοποίησης των προγραμμάτων σπουδών του ΑΤΕΙΘ 
από την ΑΔΙΠ, όταν υλοποιηθεί στο άμεσο μέλλον η 
διαδικασία. 

Τα Κριτήρια Πιστοποίησης είναι ιδίως τα ακόλουθα, 
όπως αυτά εξειδικεύονται και αναθεωρούνται από την 
ΑΔΙΠ: 

(α) Η ακαδημαϊκή φυσιογνωμία και ο προσανατολι¬ 
σμός του προγράμματος σπουδών, τα μαθησιακά απο¬ 
τελέσματα και τα επιδιωκόμενα προσόντα σύμφωνα με 
το Εθνικό Πλαίσιο Προσόντων Ανώτατης Εκπαίδευσης. 

(β) Η δομή και η οργάνωση του προγράμματος σπου¬ 
δών. 

(γ) Η ποιότητα και αποτελεσματικότητα του διδακτικού 
έργου. 

(δ) Η καταλληλότητα των προσόντων του διδακτικού 
προσωπικού. 

(ε) Η ποιότητα του ερευνητικού έργου κάθε ακαδη¬ 
μαϊκής μονάδας. 

(στ) Ο βαθμός σύνδεσης της διδασκαλίας με την έρευνα. 

(ζ) Η ζήτηση στην αγορά εργασίας των αποκτώμενων 
προσόντων και 

(η) Η ποιότητα των υποστηρικτικών υπηρεσιών, όπως 
οι διοικητικές υπηρεσίες, οι βιβλιοθήκες και οι υπηρεσίες 
φοιτητικής μέριμνας. 


Άρθρο 13. 

Διαδικασία Πιστοποίησης 

του Εσωτερικού Συστήματος Διασφάλισης 

Ποιότητας (Ε.Σ.Δ.Π.) του ΑΤΕΙΘ 

Η Πιστοποίηση του Ε.Σ.Δ.Π. του Ιδρύματος διενεργείται 
από την Αρχή Διασφάλισης και Πιστοποίησης της Ποι¬ 
ότητας στην Ανώτατη Εκπαίδευση (Α.Δ.Ι.Π). Η εν λόγω 
διαδικασία στοχεύει στο να επαληθεύσει την ύπαρξη 
και καλή λειτουργία του Ε.Σ.Δ.Π. Με απόφαση του Συμ¬ 
βουλίου της ΑΔΙΠ πιστοποιείται το Εσωτερικό Σύστημα 
Διασφάλισης Ποιότητας του ΑΤΕΙΘ, με βάση τις εκθέσεις 
της επιτροπής πιστοποίησης. 

Η πιστοποίηση του Ε.Σ.Δ.Π. του Ιδρύματος διενεργείται 
από την Α.ΔΙ.Π. μετά από την ολοκλήρωση με επιτυχία 
της αντίστοιχης διαδικασίας Εξωτερικής Αξιολόγησης 
του Ιδρύματος. 

Η διαδικασία πιστοποίησης του Ε.Σ.Δ.Π. του Ιδρύματος 
περιλαμβάνει τα εξής βήματα: 

(α) Η ΜΟ.ΔΙ.Π ετοιμάζει τα κάτωθι κείμενα/έγγραφα 
για το Ε.Σ.Δ.Π.: 

ϊ. Το κείμενο το οποίο αποτελεί σχέδιο της απόφασης 
για την «Οργάνωση, Δομή και Λειτουργία Ε.Σ.Δ.Π. του 
ΑΤΕΙΘ» (ΦΕΚ με υπογραφή Πρύτανη). 

Μ. Το εγχειρίδιο ποιότητας του Ε.Σ.Δ.Π. του ΑΤΕΙΘ. 

(β) Τα κείμενα αυτά διαβιβάζονται στον Πρύτανη του 
Ιδρύματος για να εισηγηθεί στην Σύγκλητο την έγκριση 
τους. 

(γ) Αποστέλλεται η απόφαση της Συγκλήτου για την 
«Οργάνωση, Δομή και Λειτουργία Ε.Σ.Δ.Π. του ΑΤΕΙΘ» 
για δημοσίευση σε ΦΕΚ. 

(δ) Μετά τη έκδοση του ΦΕΚ η ΜΟ.ΔΙ.Π πραγματοποιεί 
τις ενέργειες που προβλέπονται στο εγχειρίδιο ποιότητας 
(π.χ. έλεγχος των προτάσεων για την πιστοποίηση των 
προγραμμάτων σπουδών) και προετοιμάζει τον φάκελο 
της πρότασης πιστοποίησης. 

(ε) Η πρόταση πιστοποίησης του Ε.Σ.Δ.Π. ΑΤΕΙΘ υπο¬ 
βάλλεται στην ΑΔΙΠ μετά τη σχετική δημόσια πρόσκλη¬ 
ση υποβολές προτάσεων πιστοποίησης για Ε.Σ.Δ.Π. 

(στ) Η Αρχή πραγματοποιεί τον τεχνικό έλεγχο της 
πρότασης και επικοινωνεί με την ΜΟ.ΔΙ.Π. του Ιδρύμα¬ 
τος για ενδεχόμενες διορθώσεις. 

(ξ) Όταν ολοκληρωθούν οι διορθώσεις η Αρχή συ¬ 
γκροτεί επιτροπή πιστοποίησης για την αξιολόγηση του 
εσωτερικού συστήματος διασφάλισης της ποιότητας του 
Ιδρύματος. 

(η) Η επιτροπή πιστοποίησης αξιολογεί την ποιότητα 
του εσωτερικού συστήματος διασφάλισης της ποιότητας 
του ιδρύματος, με βάση τα προκαθορισμένα κριτήρια, 
μελετά το υλικό και τα στοιχεία που θέτει υπόψη της η 
Αρχή και επισκέπτεται, όταν απαιτείται, το Ιδρυμα. Η 
ίδια επιτροπή πιστοποίησης μπορεί: α) να αξιολογεί πε¬ 
ρισσότερα από ένα προγράμματα σπουδών, ιδίως αν η 
ολοκλήρωση του ενός είναι προϋπόθεση για την εισαγω¬ 
γή στο άλλο και β) να αξιολογεί συναφή προγράμματα 
σπουδών ή τα εσωτερικά συστήματα διασφάλισης της 
ποιότητας διαφορετικών ιδρυμάτων. 

(θ) Η επιτροπή πιστοποίησης συντάσσει έκθεση πι¬ 
στοποίησης, η οποία υποβάλλεται στο Συμβούλιο της 
Αρχής, προκειμένου να εκδοθεί και να δημοσιοποιηθεί 
η απόφαση πιστοποίησης. 

Η απόφαση του Συμβουλίου της Αρχής μπορεί να είναι 
θετική, θετική υπό όρους ή αρνητική. Η διάρκεια ισχύ¬ 
ος της απόφασης πιστοποίησης του Ε.Σ.Δ.Π. ΑΤΕΙΘ δεν 
μπορεί να υπερβαίνει τα οκτώ έτη. 

Άρθρο 14. 

Ισχύς 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 2 Μάίου 2018 
Ο Πρύτανης 
ΠΑΝΑΓΙΩΤΗΣ ΤΖΙΩΝΑΣ 

